title: Регламент за изпълнение (ЕС) № 836/2014 на Комисията от 31 юли 2014 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола

text:
               1.8.2014

               BG

               Официален вестник на Европейския съюз

               L 230/10

         РЕГЛАМЕНТ ЗА ИЗПЪЛНЕНИЕ (ЕС) № 836/2014 НА КОМИСИЯТА
   от 31 юли 2014 година
   за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 22, параграф 1 от него,
   като има предвид, че:

               (1)

               В член 42 от Регламент (ЕО) № 889/2008 на Комисията (2) се предвижда изключение, според което до 31 декември 2014 г. при определени условия и при липса на отглеждани по биологичен начин ярки се разрешава въвеждането в единица за биологично животновъдство на ярки, отглеждани по небиологичен начин, предназначени за снасяне на яйца и на възраст до 18 седмици.

               (2)

               Разработването на хармонизирани правила за биологичното производство на млади птици на равнището на Съюза е сложно поради значителните различия в становищата относно техническите изисквания. С цел да се осигури повече време за установяването на подробни правила за биологичното отглеждане на ярки, следва да се удължи с три години действието на разпоредбата за изключение при използването на ярки, отглеждани по небиологичен начин.

               (3)

               В член 43 от Регламент (ЕО) № 889/2008 се предвижда изключение, при което максималният дял на небиологичните протеинови фуражи, използван за храна на свине и птици, е 5 % за календарните 2012, 2013 и 2014 г.

               (4)

               На пазара на ЕС има недостатъчно предлагане на биологично произведени протеини — както по отношение на количеството, така и на качеството им — за посрещане на хранителните потребности на свинете и птиците, отглеждани в практикуващите биологично земеделие стопанства. Биологичното производство на протеинови култури все още е по-ниско от търсенето. С оглед на това е целесъобразно да се разшири обхватът на изключението при използването на ограничен дял небиологични протеинови фуражи за ограничен период от време.

               (5)

               Поради това Регламент (ЕО) № 889/2008 следва да бъде съответно изменен.

               (6)

               Мерките, предвидени в настоящия регламент, са в съответствие със становището на регулаторния Комитет по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 889/2008
   Регламент (ЕО) № 889/2008 се изменя, както следва:

               1)

               В член 42, буква б) датата „31 декември 2014 г.“ се заменя с датата „31 декември 2017 г.“

               2)

               В член 43 втората алинея се заменя със следното:
               „Максималният процентен дял на небиологични протеинови фуражи, разрешен за период от 12 месеца за посочените видове, е 5 % за календарните 2015, 2016 и 2017 г.“

         Член 2
   Влизане в сила и прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 юли 2014 година.

            За Комисията

            Председател

         José Manuel BARROSO

      (1)  ОВ L 189, 20.7.2007 г., стр. 1.

      (2)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).


title: Регламент за изпълнение (ЕС) № 841/2014 на Комисията от 1 август 2014 година за установяване на стандартни стойности при внос с цел определяне на входната цена на някои плодове и зеленчуци

text:
               2.8.2014

               BG

               Официален вестник на Европейския съюз

               L 231/4

         РЕГЛАМЕНТ ЗА ИЗПЪЛНЕНИЕ (ЕС) № 841/2014 НА КОМИСИЯТА
   от 1 август 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 август 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  TR

                  41,5

                  ZZ

                  41,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  88,8

                  ZZ

                  88,8

                  0805 50 10

                  AR

                  141,1

                  CL

                  173,5

                  UY

                  163,0

                  ZA

                  146,4

                  ZZ

                  156,0

                  0806 10 10

                  BR

                  175,3

                  CL

                  90,0

                  EG

                  176,8

                  MA

                  148,9

                  TR

                  159,9

                  ZZ

                  150,2

                  0808 10 80

                  AR

                  157,7

                  BR

                  73,5

                  CL

                  96,2

                  NZ

                  133,8

                  US

                  156,0

                  ZA

                  108,8

                  ZZ

                  121,0

                  0808 30 90

                  AR

                  69,8

                  CL

                  82,2

                  NZ

                  177,1

                  TR

                  191,6

                  ZA

                  76,1

                  ZZ

                  119,4

                  0809 29 00

                  CA

                  324,1

                  TR

                  395,9

                  US

                  408,0

                  ZZ

                  376,0

                  0809 30

                  MK

                  47,8

                  TR

                  139,1

                  ZZ

                  93,5

                  0809 40 05

                  BA

                  42,2

                  MK

                  49,3

                  TR

                  141,2

                  ZZ

                  77,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 876/2014 на Комисията от 8 август 2014 година относно класирането на някои стоки в Комбинираната номенклатура

text:
               13.8.2014

               BG

               Официален вестник на Европейския съюз

               L 240/12

         РЕГЛАМЕНТ ЗА ИЗПЪЛНЕНИЕ (ЕС) № 876/2014 НА КОМИСИЯТА
   от 8 август 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана в съответствие с член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 август 2014 година.

            За Комисията,

            от името на председателя,

         Martine REICHERTS

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Преносимо захранвано от батерии устройство за заснемане и записване на неподвижни изображения и видеоизображения (т.нар. „камера за работа в крайно тежки условия“) с приблизителни размери 6 × 4 × 2 cm и с тегло около 74 g, което включва:

                              —

                              свръхширокоъгълен обектив,

                              —

                              - индикатор на състоянието от вида течнокристален дисплей,

                              —

                              интерфейси от тип „micro USB“ и „micro HDMI“,

                              —

                              гнездов съединител за карта с памет от тип „micro SD“,

                              —

                              вграден модул за безжична връзка от тип WiFi,

                              —

                              порт за допълнителни устройства.

                        Устройството няма функция за изменение на мащаба на изображението, визьор или екран за изобразяване на записаните изображения. Устройството не е предвидено да се държи в ръка, а да бъде монтирано например върху каска. Обявеното му предназначение е да заснема свързани с динамика впечатления от околната среда, придобити при дейности на открито, като например колоездене, каране на сърф и на ски. Качеството на видеозаписа може да се регулира в диапазона от 848 × 480 до 1 920 × 1 080 пиксела.
                  Записването на неподвижни изображения може да се извършва само с качество от 5,0 мегапиксела. Устройството не дава възможност за регулиране на качеството на неподвижните изображения (като отчетливост, цвят, композиция на обекта).
                  Устройството може да заснема видеоизображения и записва видеофайлове с формат MPEG4. Най-високото качество на видеозапис е с разделителна способност 1 920 × 1 080 пиксела с 30 кадъра в секунда за непрекъснат период от максимум 3 часа при напълно заредена акумулаторна батерия. Заснемането на изображения може да бъде прекратено само от потребителя. Заснетите изображения се записват в отделни файлове, всеки от които е с продължителност около 15 минути.
                  Файловете могат да бъдат прехвърляни към устройството посредством USB интерфейса от автоматична машина за обработка на информация.

                  8525 80 99

                  Класирането се определя от разпоредбите на Общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодове по КН 8525, 8525 80 и 8529 80 99.
                  Като се имат предвид обективните характеристики на устройството, като малките му размери и тегло, факта, че трябва да се монтира например върху каска и възможността му да прави видеозапис в продължение на непрекъснат период от максимум 3 часа, основната функция на камерата е заснемане на видеоизображения.
                  Въпреки че устройството е с конструкцията на цифров фотоапарат, то има възможност да прави видеозапис с качество най-малко 800 × 600 пиксела с 30 кадъра в секунда за непрекъснат период от максимум 3 часа. Заснемането не се прекратява автоматично след 30 минути (вж. също Обяснителните бележки към КН за подпозиции 8525 80 30, 8525 80 91 и 8525 80 99). Фактът, че заснетите изображения се записват в отделни файлове, всеки от които е с продължителност около 15 минути, не оказва влияние върху продължителността на непрекъснатия видеозапис, който камерата може да осъществява. Следователно се изключва класиране в код по КН 8525 80 30 като цифров фотоапарат.
                  Тъй като устройството може да записва видеофайлове от източници, различни от вградения обектив на камерата, се изключва класирането му в код по КН 8525 80 91 като записваща видеокамера, позволяваща единствено записването на звук и на образ, заснети от самата камера.
                  Поради това устройството трябва да бъде класирано в код по КН 8525 80 99 като други записващи видеокамери.


title: Регламент за изпълнение (ЕС) № 456/2014 на Комисията от 29 април 2014 година относно класирането на някои стоки в Комбинираната номенклатура

text:
               6.5.2014

               BG

               Официален вестник на Европейския съюз

               L 133/33

         РЕГЛАМЕНТ ЗА ИЗПЪЛНЕНИЕ (ЕС) № 456/2014 НА КОМИСИЯТА
   от 29 април 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Изделие (т.нар. „комплект електрически контакт с радиоуправление“) в пакет, състоящ се от два дистанционно управляеми електрически превключвателя и дистанционно управление.
                  Всеки превключвател с дистанционно управление е в отделен корпус и се състои от щепсел, контакт, програмен бутон, превключвател и радиоприемник, и е проектиран за напрежение 230 V и максимален ток 10 A.
                  Програмният бутон се използва за идентификация между превключвателя и дистанционното управление. Програмният бутон може да се използва и като ръчен превключвател.
                  Дистанционното управление работи с честотен обхват на предаване 433,05 — 434,79 MHz на разстояние приблизително 30 m и управлява независимо един от друг и двата превключвателя.
                  Изделието се използва за включване и изключване с помощта на дистанционното управление на устройства, свързани към контактите.

                  8536 50 80

                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8536, 8536 50 и 8536 50 80.
                  Дистанционното управление управлява превключвателите независимо един от друг. Поради това изделието не може да се счита за функционална единица по смисъла на забележка 4 към раздел XVI, тъй като отделните компоненти не допринасят заедно за изпълнението на ясно определена функция.
                  С оглед на обективните му характеристики функцията на изделието е да включва и изключва — с помощта на дистанционно управление — устройства, свързани към контактите. Следователно се изключва класиране в позиция 8526 като апарат за радиотелеуправление.
                  Тъй като изделието се използва като превключвател с дистанционно управление, щепселът и контактът се считат за неделими компоненти, необходими за неговата работа. Следователно се изключва класиране в подпозиция 8536 69 90 като щепсели и контакти.
                  Поради това изделието се класира в код по КН 8536 50 80 като други прекъсвачи, превключватели и разединители за работа при напрежение, по-голямо от 60 V.


title: Регламент за изпълнение (ЕС) 2016/182 на Комисията от 11 февруари 2016 година за подновяване на одобрението на активното вещество пирафлуфен-етил като кандидат за замяна в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП)

text:
               12.2.2016

               BG

               Официален вестник на Европейския съюз

               L 37/40

         РЕГЛАМЕНТ ЗА ИЗПЪЛНЕНИЕ (ЕС) 2016/182 НА КОМИСИЯТА
   от 11 февруари 2016 година
   за подновяване на одобрението на активното вещество пирафлуфен-етил като кандидат за замяна в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:

               (1)

               Срокът на одобрението на активното вещество пирафлуфен-етил, включено в част А на приложението към Регламент за изпълнение (ЕС) № 540/2011 на Комисията (2), изтича на 30 юни 2016 г.

               (2)

               В съответствие с член 4 от Регламент (ЕС) № 1141/2010 на Комисията (3) и в предвидения в същия член срок бе подадено заявление за подновяване на включването на пирафлуфен-етил в приложение I към Директива 91/414/ЕИО на Съвета (4).

               (3)

               Заявителят представи допълнителните досиета, изисквани съгласно член 9 от Регламент (ЕС) № 1141/2010. Докладващата държава членка счете заявлението за пълно.

               (4)

               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 10 януари 2014 г. го представи на Европейския орган по безопасност на храните (наричан по-долу „Органът“) и на Комисията.

               (5)

               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът направи обществено достъпно допълнителното обобщено досие.

               (6)

               На 22 януари 2015 г. (5) Органът предаде на Комисията заключението си относно това дали може да се очаква активното вещество пирафлуфен-етил да отговаря на критериите за одобряване, предвидени в член 4 от Регламент (ЕО) № 1107/2009. На 13 юли 2015 г. Комисията представи проекта на доклад за преразглеждане относно пирафлуфен-етил на Постоянния комитет по растенията, животните, храните и фуражите.

               (7)

               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобряване се считат за изпълнени.

               (8)

               Оценката на риска, свързана с подновяването на одобрението на пирафлуфен-етил, се основава на ограничен брой представителни видове употреба, което обаче не ограничава видовете употреба, за които могат да бъдат разрешени съдържащите пирафлуфен-етил продукти за растителна защита. Следователно е целесъобразно ограничението за употреба само като хербицид да отпадне.

               (9)

               Предвид изложените по-горе съображения е целесъобразно одобрението на пирафлуфен-етил да бъде подновено.

               (10)

               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от същия регламент приложението към Регламент за изпълнение (ЕС) № 540/2011 следва да бъде съответно изменено.

               (11)

               С Регламент за изпълнение (ЕС) 2015/1885 на Комисията (6) срокът на одобрението на пирафлуфен-етил бе удължен до 30 юни 2016 г., за да се даде възможност процедурата по подновяване на одобрението за посоченото вещество да приключи, преди срокът на одобрението да изтече. Тъй като решение за подновяване бе взето преди изтичането на този удължен срок, настоящият регламент се прилага от 1 април 2016 г.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество пирафлуфен-етил се подновява в съответствие с приложение I.
   Член 2
   Изменение на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 април 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 февруари 2016 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (4)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (5)  EFSA Journal (Бюлетин на ЕОБХ), 2015; 13(2):4001. Достъпен на следния интернет адрес: www.efsa.europa.eu

      (6)  Регламент за изпълнение (ЕС) 2015/1885 на Комисията от 20 октомври 2015 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 2,4-D, ацибензолар-S-метил, амитрол, бентазон, цихалофоп бутил, дикват, есфенвалерат, фамоксадон, флумиоксазин, DPX KE 459 (флупирсулфурон-метил), глифозат, ипроваликарб, изопротурон, ламбда-цихалотрин, металаксил-М, метсулфурон-метил, пиколинафен, просулфурон, пиметрозин, пирафлуфен-етил, тиабендазол, тифенсулфурон-метил и триасулфурон (ОВ L 276, 21.10.2015 г., стр. 48).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане на срока на одобрението

                  Специфични разпоредби

                  пирафлуфен-етил
                  CAS № 129630-19-9
                  CIPAC № 605.202

                  етил [2-хлоро-5-(4-хлоро-5-дифлуорометокси-1-метилпиразол-3-ил)-4-флуорофенокси]ацетат

                  ≥ 956 g/kg

                  1 април 2016 г.

                  31 март 2031 г.

                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на пирафлуфен-етил, и по-специално допълнения I и II към него.
                  При тази цялостна оценка държавите членки обръщат особено внимание на:

                              —

                              опазването на водните организми,

                              —

                              опазването на нецелевите сухоземни растения.

                        Когато е целесъобразно, условията за употреба включват мерки за ограничаване на риска.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  в част А се заличава вписване 24 относно пирафлуфен-етил;

                  2)

                  в част Б се добавя следното вписване:

                              Номер

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане на срока на одобрението

                              Специфични разпоредби

                              „95

                              пирафлуфен-етил
                              CAS № 129630-19-9
                              CIPAC № 605.202

                              етил [2-хлоро-5-(4-хлоро-5-дифлуорометокси-1-метилпиразол-3-ил)-4-флуорофенокси]ацетат

                              ≥ 956 g/kg

                              1 април 2016 г.

                              31 март 2031 г.

                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на пирафлуфен-етил, и по-специално допълнения I и II към него.
                              При тази цялостна оценка държавите членки обръщат особено внимание на:

                                          —

                                          опазването на водните организми,

                                          —

                                          опазването на нецелевите сухоземни растения.

                                    Когато е целесъобразно, условията за употреба включват мерки за ограничаване на риска.“

         (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) 2016/663 на Комисията от 26 април 2016 година относно класирането на някои стоки в Комбинираната номенклатура

text:
               29.4.2016

               BG

               Официален вестник на Европейския съюз

               L 115/16

         РЕГЛАМЕНТ ЗА ИЗПЪЛНЕНИЕ (ЕС) 2016/663 НА КОМИСИЯТА
   от 26 април 2016 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 април 2016 година.

            За Комисията,

            от името на председателя,

         Stephen QUEST

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класификация
                  (код по КН)

                  Основания

                  (1)

                  (2)

                  (3)

                  Електронен апарат, функциониращ като аудиоинтерфейс или смесител на звук (т.нар. „комбиниран апарат — смесител, аналогово-цифров преобразувател и предусилвател“), с размери приблизително 48 × 18 × 9 cm. Той се състои от процесори на звук и ефекти, аналогово-цифров и цифрово-аналогов преобразувател и микрофонен усилвател, и е поместен в корпус с операторски и индикаторни елементи, а също и с различни аналогови, оптични и цифрови входове и изходи, както и портове FireWire.
                  Той има следните основни технически характеристики:

                              —

                              хибридна FireWire/USB2 свързаност (способност за свързване към автоматична машина за обработка на информация (АМОИ),

                              —

                              смесител с 28 входа с цифрови ефекти за обработка на сигнали,

                              —

                              специален софтуер за смесване,

                              —

                              отделни входове за слушалки на лицевия панел, всеки от които е с независимо регулиране на звука, и

                              —

                              светодиоден дисплей за състоянието върху лицевия панел.

                        Апаратът е предназначен за използване в цифрови музикални продукции в звукозаписни студия или на живо на сцена. Той може да работи в два режима: в съчетание с машина за автоматична обработка на информация или в самостоятелен режим.
                  Когато се използва в съчетание с автоматична машина за обработка на информация (АМОИ), той служи за преобразуване и обработка на звукови сигнали, постъпващи от външни аудиоизточници, както и като предусилвател на сигнали от микрофон. В самостоятелен режим апаратът може да се използва като смесител с интегрирани ефекти.

                  8543 70 90

                  Класирането се определя от общи правила 1 и 6 за тълкуване на Комбинираната номенклатура, забележка 5 Д към глава 84, както и от текстовете на кодове по КН 8543 , 8543 70  и 8543 70 90 .
                  Тъй като апаратът има специфична функция, различна от обработка на информация (предусилвател на звук и смесител), той следва да се класира в позицията, отговаряща на съответната функция, или при липса на такава, в остатъчна позиция.
                  Функцията на апарата не е обхваната по-специално в никоя позиция от глава 85. Апаратът следва да се счита за смесително устройство, обхванато от позиция 8543  (вж. също Обяснителните бележки към Хармонизираната система за позиция 8543 , четвърти параграф, (4).
                  Следователно апаратът трябва да бъде класиран в код по КН 8543 70 90  като „Електрически машини и апарати със специфична функция, неупоменати, нито включени другаде в глава 85“.


title: Регламент за изпълнение (ЕС) 2015/1493 на Комисията от 3 септември 2015 година за установяване на стандартни стойности при внос с цел определяне на входната цена на някои плодове и зеленчуци

text:
               4.9.2015

               BG

               Официален вестник на Европейския съюз

               L 231/13

         РЕГЛАМЕНТ ЗА ИЗПЪЛНЕНИЕ (ЕС) 2015/1493 НА КОМИСИЯТА
   от 3 септември 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 септември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  175,1

                  MK

                  41,5

                  XS

                  34,4

                  ZZ

                  83,7

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  137,9

                  BO

                  147,4

                  CL

                  131,9

                  UY

                  133,8

                  ZA

                  133,7

                  ZZ

                  136,9

                  0806 10 10

                  BA

                  74,4

                  EG

                  243,0

                  MA

                  201,0

                  MK

                  63,9

                  TR

                  136,2

                  ZZ

                  143,7

                  0808 10 80

                  AR

                  119,1

                  BR

                  99,5

                  CL

                  135,5

                  NZ

                  123,8

                  US

                  168,2

                  UY

                  110,5

                  ZA

                  112,3

                  ZZ

                  124,1

                  0808 30 90

                  AR

                  87,1

                  CL

                  110,6

                  CN

                  88,6

                  TR

                  133,4

                  ZA

                  113,1

                  ZZ

                  106,6

                  0809 30 10, 0809 30 90

                  MK

                  68,9

                  TR

                  147,4

                  ZZ

                  108,2

                  0809 40 05

                  BA

                  57,0

                  IL

                  336,8

                  MK

                  47,2

                  XS

                  70,3

                  ZZ

                  127,8

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/200 на Комисията от 1 февруари 2017 година относно класирането на някои стоки в Комбинираната номенклатура

text:
               7.2.2017

               BG

               Официален вестник на Европейския съюз

               L 32/15

         РЕГЛАМЕНТ ЗА ИЗПЪЛНЕНИЕ (ЕС) 2017/200 НА КОМИСИЯТА
   от 1 февруари 2017 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2017 година.

            За Комисията,

            от името на председателя,

         Stephen QUEST

            Генерален директор

            Генерална дирекция „Данъчно облагане и митнически съюз“

      (1)  ОВ L 269, 10.10.2013 г., стр. 1.

      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Електрически апарат, използващ технология за цифрово аудиоразпръскване (DAB) и честотна модулация (FM) за приемане на радиопрограми. Общите му размери са приблизително 115 × 180 × 120 mm и може да работи без външен източник на енергия.
                  Апаратът е оборудван с вграден високоговорител, Bluetooth/профил за разширено разпространение на звук (A2DP) (което позволява на апарата да възпроизвежда звук безжично от устройства за възпроизвеждане на звук (напр. възпроизвеждащи устройства за MP3), снабдени също и с Bluetooth/A2DP), гнездо за свързване със слушалки и гнездо за свързване към адаптер за външно захранване.

                  8527 19 00

                  Класирането се определя от Общи правила 1 и 6 за тълкуване на Комбинираната номенклатура, от забележка 3 към раздел XVI, както и от текстовете на кодове по КН 8527  и 8527 19 00 .
                  Освен функцията приемане на радиопрограми апаратът приема, преобразува и предава данни (чрез A2DP), което представлява функция в обхвата на позиция 8517  (вж. Регламент за изпълнение (ЕС) 2016/2224 на Комисият (1)). Поради това не може да се счита, че апаратът е комбиниран с апарат за възпроизвеждане на звук (функция по позиция 8519 ).
                  Поради това апаратът трябва да бъде класиран в код по КН 8527 19 00  като приемателен апарат за радиоразпръскване, който не е комбиниран с апарат за възпроизвеждане на звук.

         (1)  Регламент за изпълнение (ЕС) 2016/2224 на Комисията от 5 декември 2016 г. относно класирането на някои стоки в Комбинираната номенклатура (ОВ L 336, 10.12.2016 г., стр. 22).